મહારાષ્ટ્ર સરકાર ભિખારીઓને પ્રશિક્ષણ આપીને રોજગારી આપવા ઇચ્છે છે. જો તમને કોઈ કામ આપવામાં આવે તો શું તમે મહેનત કરીને રૃપિયા કમાવવાનું પસંદ કરશો? ‘અભિયાન’એ રસ્તા પરના એક ભિખારીને આવો પ્રશ્ન કર્યો. ભિખારીએ પોતાનું નામ કૃષ્ણા કહ્યું. કૃષ્ણા વર્ષોથી ભીખ માગવાનું કામ કરે છે. તેના પરિવારમાં કોઈ નથી. ભણવાનું છોડીને ઘરેથી ભાગી નીકળેલા કૃષ્ણાએ ‘અભિયાન’ને કહ્યું કે હવે તે મહેનત કરીને રૃપિયા કમાવવા નથી ઇચ્છતો. હવે તે ભીખ માગવાનું કામ છોડી શકે તેમ નથી. તેને હવે ભીખ માગવાની આદત પડી ગઈ છે. તે જ્યારે કામ કરવા ઇચ્છતો હતો ત્યારે કામ ન મળ્યું. રસ્તા પર કોઈએ ફૂટપાથ પર પડેલો જોઈને વડાપાંઉ ખવડાવ્યો. બસ, ત્યારથી કૃષ્ણાને મહેનત કર્યા વિના ભીખ માગીને ખાવાની આદત પડી ગઈ છે. કૃષ્ણાનું કહેવું છે કે માગીને ખાઓ તો મળી જાય છે, તો પછી મહેનત કરવાની શું જરૃર છે. હવે કોઈ પણ પ્રકારની મહેનતનું કામ કરવું મુશ્કેલ છે. જો સરકાર હવે ભિખારીઓ માટે આવી કોઈ યોજના બનાવી રહી હોય તો જેઓ નવા-નવા છે તેમને આ યોજના અંતર્ગત આવરવા જોઈએ, જેથી તેઓ કોઈની સામે હાથ ન ફેલાવે. મારા જેવા જેઓ વર્ષોથી ભીખ માગીને ખાય છે, તેમના માટે હવે સરકારની યોજના પ્રમાણે કામ કરવાનું અને રૃપિયા કમાવાનું શક્ય નથી. અમે અમારી આદત નહીં બદલી શકીએ.